**Игі іс жалғасын табуда**

Жыл сайын тамыз айының 1-нен қыркүйектің 30 аралығында республикалық «Мектепке жол» акциясы жүргізіліп отырады. Мәншүк ауылындағы №26 орта мектебінің ұжымы да бұл акциядан тыс қалмады.

 Ауылдың жеке кәсіпкерлері арасынан демеуші іздестіріп, көп балалы отбасының бүлдіршіндеріне қажетті дүниелерді анықтады.

Мектеп ұстаздары акцияға бір адамдай қатысты. Дәстүрлі түрде мұғалімдер қаржылай көмек көрсетті. Сонымен қатар, ауылдың жеке кәсіпкерлері Инербаев Амангелді Төлеуханұлы, Жәкішева Айткүл Рашитқызы, Қабылдинов Қуандық Сәтбекұлы ауыл әкімдігі балалардан көмегін аямады. Он балаға мектепке қажетті құрал-жабдықтары, қажетті киім-кешектері алып берілді.

 Аталмыш акция әлі де жалғасын табуда. Балапандарымызға аялы алақан жылуын ұсынып, көмек көрсететін жандар болса, асыға күтеміз. Игі істі жасауға атсалысқан азаматтарымызға алғысымыз шексіз!